Yr Athro Jane Cartwright
CYCS7014C Methodoleg Astudio ac Ymchwil 2017-18 (20 credyd)
dull asesu: 4 aseiniad tua 1,250 o eiriau yr un, 25% yr un
Aseiniad 1
Lluniwch adolygiad o unrhyw lyfr academaidd diweddar yn eich maes (tua 1,250 o eiriau). Croeso i chi ddewis llyfr addas: gall fod yn llyfr gan un awdur neu lyfr a olygwyd sy’n cynnwys penodau gan nifer o awduron. Dylai myfyrwyr sy’n astudio’r radd MA Astudiaethau Celtaidd ddewis llyfr ym maes Astudiaethau Celtaidd a dylai myfyrwyr sy’n astudio’r radd MA Astudiaethau Dwyieithrwydd ac Amlieithrwydd ddewis cyfrol sy’n berthnasol i un o’u modylau ar y radd honno. Dychmygwch eich bod yn ysgrifennu ar gyfer cyfnodolyn arbennig, e.e Cambrian Medieval Celtic Studies, Studia Celtica, Llên Cymru, Cylchgrawn Hanes Cymru. Dylech ddarllen nifer o adolygiadau cyn dechrau a nodwch ar gyfer pa gyfnodolyn y byddai’ch adolygiad yn addas.

Aseiniad 2
Lluniwch adroddiad cryno ar lun erthygl mewn gwyddoniadur am bwnc neu berson sy’n berthnasol i’ch maes (e.e. Astudiaethau Celtaidd neu Dwyieithrwydd ac Amlieithrwydd). (Uchafswm o 1,250 gair)

Aseiniad 3
Lluniwch gynllun traethawd ar y pwnc isod:dewiswch yr un sy’n berthnasol i’ch maes

Yn ôl T. M. Charles-Edwards a Patrick Sims-Williams: ‘The date of the Four Branches of the Mabinogi is still very much open to question.’ Gwerthuswch y prif ddamcaniaethau a gynigiwyd er mwyn esbonio dyddiad cyfansoddi’r Pedeir Keinc. (Myfyrwyr MA Astudiaethau Celtaidd a’r Dyniaethau) 
Bydd angen i chi wneud ychydig o ymchwil ar y pwnc a darllen yn y maes, ond nid oes disgwyl i chi ysgrifennu’r  traethawd. Paratowch lyfryddiaeth berthnasol yn dilyn y canllawiau a geir yn eich Llawlyfr Cyfeirnodi. Lluniwch gynllun sy’n nodi’r prif bwyntiau. Sut y byddech yn strwythuro’r traethawd? Beth yw’r prif ddamcaniaethau a gynigir yn y maes a sut y byddech yn eu gwerthuso? Ysgrifennwch un paragraff enghreifftiol sy’n dangos eich bod yn gwybod sut i gyfeirio at ffynonellau amrywiol a dylech gynnwys o leiaf un dyfyniad hefyd. (Uchafswm o 1,250 gair)


Aseiniad 4
Porwch y We Fyd-Eang, a dewis pum gwefan berthnasol i’ch maes– efallai y byddwch wedi defnyddio rhai ohonynt (neu ddod ar eu traws) wrth baratoi aseiniad. Nid oes rhaid iddynt oll fod yn rhai ysgolheigaidd ac academaidd.  Yn wir, mae’n syniad da defnyddio rhai o gwahanol safon. Nodwch Leolydd Adnoddau Unffurf (URL) pob gwefan ac ysgrifennu adolygiad byr ohonynt yn nodi eu cryfderau a’u gwendidau gan gofio pwyntiau megis y canlynol:
· Pa mor ddibynadwy yw’r wybodaeth?
· A oes modd gwirio pwy yw awdur(on) y deunyddiau?
· A ydynt yn rhai academaidd?
· A ydynt yn cydnabod eu ffynonellau?
· Ym mha fodd y gellid  gwneud y gwefannau’n fwy defnyddiol?
· A ydynt yn rhwydd i’w defnyddio?
(Uchafswm o 1,250 gair)
Semester 1 dyddiad cau ar gyfer aseiniad 1 and 2: 21 Tachwedd 2017
aseiniadau 3 and 4: 15 Ionawr 2018

[bookmark: _GoBack]Semester 2 dyddiad cau ar gyfer aseiniad 1 a 2: 5 Mawrth 2018 ac aseiniad 3 a 4: 23 Ebrill 2018

